b"\n_START_ARTICLE_\nConstel\xc2\xb7laci\xc3\xb3 del Reticle\n_START_SECTION_\n\xce\xb1 Reticuli\n_START_PARAGRAPH_\nL'estrella principal de Reticulum \xc3\xa9s \xce\xb1 Reticuli, una estrella gegant de la magnitud aparent 3,33. \xc3\x89s una estrella gegant distant 160 anys-llum, 100 vegades m\xc3\xa9s lluminosa que el Sol i 20 vegades m\xc3\xa9s grossa. No sembla voltar sobre ella mateixa, la seva rotaci\xc3\xb3 \xc3\xa9s massa feble per ser mesurada._NEWLINE_T\xc3\xa9 un company de magnitud aparent 12, distant 2.450 ua que descriu una \xc3\xb2rbita en 60.000 anys.\n_START_SECTION_\nAltres estrelles\n_START_PARAGRAPH_\n\xce\xb6\xc2\xa0Reticuli \xc3\xa9s una estrella doble que pot ser resolta a l'ull nu amb les condicions de tenir una vista excel\xc2\xb7lent i de disposar de bones condicions d'observaci\xc3\xb3 car les dues estrelles que la componen estan al l\xc3\xadmit de la visibilitat: \xce\xb6\xc2\xb2\xc2\xa0Ret \xc3\xa9s de la magnitud 5,24 i \xce\xb6\xc2\xb9\xc2\xa0Ret \xc3\xa9s de la magnitud 5,54._NEWLINE_HD\xc2\xa023079 t\xc3\xa9 un planeta 2,61 vegades m\xc3\xa9s massiu que J\xc3\xbapiter, i que orbita en 738,459 dies a la dist\xc3\xa0ncia d'1,65 ua. HD\xc2\xa027442 (una estrella doble) tamb\xc3\xa9 t\xc3\xa9 un planeta d'1,28 vegades la massa de J\xc3\xbapiter que volta seguint una \xc3\xb2rbita gaireb\xc3\xa9 circular d'1,18 ua en 423,841 dies.\n_START_SECTION_\nObjectes celestes\n_START_PARAGRAPH_\nLes gal\xc3\xa0xies espirals NGC 1313 \xe2\x80\x93 una radiogal\xc3\xa0xia \xe2\x80\x93 i NGC 1559 es troben igualment en aquesta constel\xc2\xb7laci\xc3\xb3.\n_START_SECTION_\nHist\xc3\xb2ria\n_START_PARAGRAPH_\nLa constel\xc2\xb7laci\xc3\xb3 fou creada per Jakob Bartsch al segle XVII qui l'anomen\xc3\xa0 el Rhombe. Reintrodu\xc3\xafda per Nicolas-Louis de Lacaille el 1752, amb el nom de R\xc3\xa9ticule Rhombique abans de ser anomenat simplement Reticle en el segle XIX. Com moltes altres constel\xc2\xb7lacions modernes, porta el nom d'un aparell cient\xc3\xadfic, un reticle, un instrument que permet mesurar la posici\xc3\xb3 de les estrelles."